Noteikumu (grozījumu) projekts 24-TA-2361
Izdrukāts 29.07.2026. 23.35 - 1.0.VK Redakcija
Noteikumu (grozījumu) projekts 24-TA-2361
Izdrukāts 29.07.2026. 23.35 - 1.0.VK Redakcija
Ministru kabineta noteikumi Nr. 648
Rīgā 2024. gada 15. oktobrī (prot. Nr. 44 30. §)
Grozījums Ministru kabineta 2019. gada 15. janvāra noteikumos Nr. 46 "Valsts vienotā jurista profesionālās kvalifikācijas eksāmena kārtība"
Izdoti saskaņā ar Augstskolu likuma
58. panta ceturto daļu
· Izdarīt Ministru kabineta 2019. gada 15. janvāra noteikumos Nr. 46 "Valsts vienotā jurista profesionālās kvalifikācijas eksāmena kārtība" (Latvijas Vēstnesis, 2019, 14. nr.; 2021, 56. nr.; 2022, 10. nr.; 2023, 168. nr.; 2024, 17. nr.) šādu grozījumu:
· 1. Izteikt 12. punktu šādā redakcijā:
· "12. Ģenerālprokuratūra un juridisko nozari pārstāvošās profesionālās organizācijas – Latvijas Zvērinātu advokātu padome, Latvijas Zvērinātu notāru padome, Latvijas Zvērinātu tiesu izpildītāju padome – pēc tieslietu ministra uzaicinājuma dalībai komisijā izvirza tieslietu ministra noteiktu komisijas pārstāvju skaitu un informāciju par pārstāvjiem iesniedz apstiprināšanai tieslietu ministram. Tieslietu ministrs dalībai komisijā var uzaicināt esošos vai bijušos tiesu sistēmas pārstāvjus vai tiesu sistēmai piederīgas personas, konstitucionālo orgānu vai starptautisko institūciju pārstāvjus, Valsts prezidenta kancelejas, Saeimas administrācijas, Valsts kancelejas vai Tiesībsarga biroja amatpersonas, Tieslietu ministrijas augstākās amatpersonas, kā arī juridisko zinātņu doktorus."

